**SIA “CrossChem” PAZIŅOJUMS PAR RŪPNIECISKO AVĀRIJU NOVĒRŠANAS PROGRAMMAS PUBLISKO APSPRIEŠANU**

SIA “CrossChem”, reģ. Nr. 40003888244, juridiskā adrese: “Naftaluka”, Olaines pag., Olaines nov., LV-2127 (Operators), ir sagatavojusi rūpniecisko avāriju novēršanas programmu ražotnei, kas nodarbojas ar ķīmisko vielu uzglabāšanu, ķīmisko vielu maisījumu ražošanu, fasēšanu un realizāciju.

Rūpniecisko avāriju novēršanas programma sagatavota ar mērķi raksturot uzņēmumā ieviestās sistemātiskās darbības, kas tiek veiktas, lai nodrošinātu drošas darbības ar bīstamām ķīmiskām vielām, un rīcības kas ir paredzētas potenciāli iespējamās ārkārtas situācijās.

Saskaņā ar Covid-19 infekcijas izplatības pārvaldības likumu (spēkā ar 2020. gada 10. jūniju), publiskā apspriešana notiks neklātienes formā (attālināti) no 2022. gada 20. līdz 26. aprīlim.

Publiskās apspriešanas sanāksme notiks attālināti 2022. gada 20. aprīlī plkst. 16.00. Sanāksmē būs iespējams piedalīties, izmantojot SIA “Estonian, Latvian & Lithuanian Environment” tīmekļa vietnes [www.environment.lv](http://www.environment.lv) sadaļā Aktualitātes publicēto saiti.

Sanāksmes laikā tiks sniegta prezentācija par rūpnieciskās avāriju novēršanas programmas saturu. Sanāksme tiks ierakstīta, un ieraksts (t.sk. prezentācija) būs pieejams līdz 26. aprīlim SIA “Estonian, Latvian & Lithuanian Environment” tīmekļa vietnē [www.environment.lv](http://www.environment.lv). Atbildes uz publiskās apspriešanas sanāksmes laikā uzdotajiem jautājumiem par Operatora darbību tiks sniegtas līdz 27. aprīļa plkst. 17:00. Atbilžu sniegšanas veids tiks norādīts tīmekļa vietnē [www.environment.lv](http://www.environment.lv) un atbildot uz sūtītāju e-pastiem.

Ar rūpniecisko avāriju novēršanas programmu var iepazīties SIA “CrossChem” ražotnē uz vietas (“Naftaluka”, Olaines pag., Olaines nov., LV-2127) darba dienās: 8:00-17:00, iepriekš piesakoties pa tālruni: 26624000.

Rakstiskus priekšlikumus un viedokļus par publiskās apspriešanas sanāksmē izskatītajiem jautājumiem var sūtīt līdz š.g. 26. aprīlim Operatoram (e-pasts: dagnija.turlaja@crosschem.lv) un Vides pārraudzības valsts birojam (Rūpniecības iela 23, Rīga, LV-1045, tālrunis: 67321173, e-pasts: pasts@vpvb.gov.lv).